— Першы раз прымаю ўдзел у фестывалі. Для мяне гэта вялікае шчасце! Граць разам з такімі майстрамі, заражацца іх энергіяй і пазітывам — гэта цудоўна! У храме граць таксама раней не даводзілася, гэта складана, тут свая акустыка, але вопыт каштоўны. Творы Шастаковіча люблю, асабліва яго сімфонію №6. Вось толькі гучыць яна ў выкананні аркестра. Мы ж выконваем квартэт №6, раманс, элегію і некаторыя творы Вівальдзі, у тым ліку канцэрт для габоя з аркестрам, знакамітыя “Поры года”.